चार सोनोग्राफी सेंटरों का निरीक्षण, तीन मशीन सीज
चार सोनोग्राफी सेंटरों का निरीक्षण, तीन मशीन सीज
सीकर | शहरमें मंगलवार को सीएमएचओ ने चार सोनोग्राफी सेंटर का निरीक्षण किया। तीन जगह बंद पड़ी पोर्टेबल मशीन सीज की हैं। सीएमएचओ डॉ. एसएस अग्रवाल ने बताया कि के कपूर, पायोनियर और कौशिक अल्ट्रासाउंड सेंटर पर अल्ट्रासाउंड मशीन लगी हुई थी। इन मशीन के संचालन पर फिलहाल रोक लगा रखी है। साथ संचालकों ने भी उनको बंद करने के लिए आवेदन दे रखा है। मंगलवार को तीनों सोनोग्राफी मशीन को सीज कर दिया। इसके अलावा श्रमदान मार्ग स्थित आस्था सर्जिकल, श्रद्धा डायग्नोस्टिक, सोनो एक्सरे एंड सोनोग्राफी तथा आरोग्यम सेंटर का निरीक्षण किया। चारों सेंटरों पर नियमों का पालन किया जा रहा था।
शोरूमसे चोरी कार रेलवे बुगदा के पास मिली
नीमकाथाना | जामूऑटोमोबाइल्स से चार दिन पहले चोरी हुई कार पुलिस को सोमवार रात रेलवे बुगदा के पास लावारिस खड़ी मिली। पुलिस कार को जब्त कर थाने ले आई। सीआई राजीव राहड़ ने यह जानकारी दी। 24 दिसंबर की रात को शोरूम के ताले तोड़कर चोर कार, कंप्यूटर, इलेक्ट्रिक ग्लाइंडर ले गए थे। पुलिस को कंपनी के ही किसी कर्मचारी के वारदात में शामिल होने का अंदेशा है। इसके लिए पुलिस कंपनी कार्मिकों की कॉल डिटेल खंगाल रही है। पुलिस ने मैनेजर शशिकांत सैन से जानकारी ली थी।
bho_Deva bho_Deva hin_Deva hin_Deva hin_Deva